การหาแนวทางอื่นๆ ในการใช้บาธบอมบ์ การใช้บาธบอมบ์
บาธบอมบ์จะยังคงสภาพเป็นของแข็งตราบใดที่มันยังอยู่ในที่แห้ง อย่างไรก็ตาม ยิ่งบาธบอมบ์สดใหม่เท่าไร เมื่อคุณโยนมันลงอ่าง ฟองฟู่ก็จะออกมามากเท่านั้น ถ้าคุณเก็บไว้นานเกินไป มาใช้อีกทีมันก็จะไม่ค่อยเกิดฟองมาก ถ้าคุณซื้อบาธบอมบ์ที่มีส่วนผสมของน้ำมันยูคาลิปตัสมา มันสามารถใช้ช่วยทำความสะอาดโพรงจมูกตอนคุณเป็นหวัดได้ เพียงแค่เติมน้ำอุ่นลงอ่าง ใส่บาธบอมบ์ลงไป และตามลงไปแช่ก็เรียบร้อย บาธบอมบ์หลายๆ ชนิดมีส่วนผสมของน้ำมันหอมระเหย ซึ่งจะช่วยให้อารมณ์ดีและทำให้รู้สึกผ่อนคลาย ดูที่รายชื่อส่วนผสมเพื่อจะได้รู้ว่ามีน้ำมันหอมระเหยชนิดใดผสมอยู่ น้ำมันหอมระเหยยังให้กลิ่นที่ต่างกันออกไปด้วย ฉะนั้นเลือกอันที่คุณชอบมาซะ และนี่คือน้ำมันหอมระเหยชนิดทั่วไปพร้อมสรรพคุณที่สามารถพบได้ในบาธบอมบ์  น้ำมันหอมระเหยกลิ่นลาเวนเดอร์มีกลิ่นดั้งเดิม คือกลิ่นดอกไม้ที่สดชื่น มันจะช่วยลดความเครียด คลายความกังวลได้ น้ำมันหอมระเหยกลิ่นกุหลาบก็เป็นอีกกลิ่นที่นิยม ด้วยกลิ่นดอกไม้แสนหอมหวาน และเหมือนกับลาเวนเดอร์ ที่ช่วยลดความเครียดได้ น้ำมันหอมระเหยกลิ่นเลมอนจะมีกลิ่นที่สะอาดสดชื่น มันจะช่วยให้คุณรู้สึกกระปรี้กระเปร่าและสดชื่นตื่นตัวมากเลยล่ะ น้ำมันหอมระเหยกลิ่นเปปเปอร์มินต์และกลิ่นมินต์ชนิดอื่นนั้นมีกลิ่นที่เย็นและสดชื่น เหมาะที่จะใช้บรรเทาอาการปวดหัวและอาการวิงเวียนศีรษะ และยังทำให้รู้สึกสดชื่นมีชีวิตชีวาอีกด้วย ทำได้ด้วยการหรี่ไฟสลัวๆ ในห้องน้ำและจุดเทียนไข ยังไม่พอ จะเพิ่มบรรยากาศด้วยการเปิดเพลงสบายๆ ไปด้วยก็ได้ และเพราะว่าคุณต้องใช้เวลาแช่อยู่ในน้ำสักพัก ฉะนั้นจึงนำบางสิ่งบางอย่างเข้าห้องน้ำไปด้วยได้ ตัวอย่างเช่น  ผ่อนคลายไปกับหนังสือ นำอะไรสักอย่างเข้าไปดื่ม เช่น แชมเปญหรือชาร้อนๆ นำอะไรสักอย่างเข้าไปกิน เช่น ผลไม้หรือช็อคโกแลต พับผ้าขนหนูนุ่มๆ แล้ววางไว้ตรงหัว คอ และไหล่ก่อนที่จะเอนตัวพิงอ่างอาบน้ำ มันจะทำให้คุณสบายเลยล่ะ มาส์กหน้าตอนลงอ่างอาบน้ำ พอแช่น้ำเสร็จก็มาส์กหน้าเสร็จพอดี บางครั้ง บาธบอมบ์บางชนิดก็สวยเกินกว่าที่จะเอามาใช้! ถ้าคุณไม่อยากทิ้งบาธบอมบ์แสนสวยลงไปในอ่าง ก็เปลี่ยนมาวางประดับในจานสวยๆ ในห้องน้ำแทนสิ กลิ่นที่ออกมาจากบาธบอมบ์นั้นอ่อนโยนและไม่ฉุนด้วยนะ ถ้าคุณชอบที่จะให้บรรยากาศดีๆ ตัวเอง แต่ไม่ค่อยอยากลงไปนั่งในอ่างอาบน้ำเท่าไร ก็ให้ใช้ shower fizzy แทน Shower fizzy นั้นมีลักษณะคล้ายกับบาธบอมบ์ เพียงแต่มีปริมาณน้ำมันน้อยกว่า ฉะนั้นมันไม่ทำให้พื้นห้องน้ำคุณลื่นแน่ๆ เพียงแค่วาง shower fizzy บนพื้นห้องน้ำฝักบัว ตรงส่วนที่น้ำจะโดนมันได้ แล้วเข้าไปอาบน้ำก็พอ น้ำจะทำให้ shower fizzy แตกออกจากกันและละลาย และจะปล่อยน้ำมันหอมระเหยออกมานั่นเอง บาธบอมบ์นั้นมีหลากหลายสี กลิ่น รูปร่าง และขนาด บางอันก็มีสิ่งของอย่างอื่นอยู่ข้างในด้วย เช่นกลีบดอกไม้หรือกากเพชร บาธบอมบ์บางอันก็มีน้ำมันและเนยเพิ่มขึ้นมาซึ่งดีต่อผิวของคุณ อย่างเช่นน้ำมันอัลมอนด์และเนยโกโก้ ให้หาบาธบอมบ์ที่มีสีและกลิ่นที่คุณชอบที่สุด ถ้าหากว่าคุณเป็นคนผิวแห้ง ก็ให้หาแบบที่มีน้ำมันและเนยเพื่อเพิ่มความชุ่มชื้นให้ผิว และนี่คือสิ่งที่คุณสามารถพบได้ในบาธบอมบ์  น้ำมันหอมระเหย อย่างเช่นลาเวนเดอร์ คาร์โมไมล์ และกุหลาบ พวกนี้ไม่เพียงแต่จะทำให้บาธบอมบ์มีกลิ่นหอมเท่านั้น แต่ยังจะช่วยให้คุณรู้สึกผ่อนคลายและตื่นตัวขึ้นอีกด้วย น้ำมันและเนยที่จะหล่อเลี้ยงผิวและทำให้ผิวนุ่มชุ่มชื่น เช่นน้ำมันอัลมอนด์ น้ำมันมะพร้าว เชียร์บัตเตอร์ และเนยโกโก้ พวกนี้จะดีต่อผิวแห้งมากๆ เลยล่ะ! สิ่งตกแต่งสวยงาม อย่างกากเพชรและกลีบดอกไม้ที่จะลอยอยู่บนผิวน้ำในห่าง มีไว้เพื่อความสวยงามและช่วยสร้างบรรยากาศให้อารมณ์ดีขึ้นอีกด้วย เกลือและผงดินและสมุนไพรมักจะถูกพบในบาธบอมบ์บ่อยๆ มันจะช่วยให้ผิวคุณนุ่ม ชุ่มชื้น และมีน้ำมีนวล บาธบอมบ์บางชนิดมีกลีบดอกไม้ ซึ่งอาจไปติดกับอ่างหลังจากที่ระบายน้ำออกแล้วได้ คุณสามารถป้องกันไม่ให้มันเกิดขึ้นได้ ด้วยการใส่บาธบอมเอาไว้ในถุงผ้าใบเล็ก หรือถุงน่องไนลอน สารที่ให้ความสะอาด กลิ่นหอม และน้ำมันก็ยังผ่านเนื้อผ้าเข้าสู่น้ำในอ่างได้ แต่กลีบดอกไม้ก็จะยังอยู่ในถุงหรือถุงน่อง หลังจากที่แช่น้ำเสร็จ สิ่งที่ต้องทำก็มีแค่นำของข้างในออกและค่อยนำกลับมาใช้ใหม่ บาธบอมบ์นั้นมีราคาที่สูง แต่คุณก็สามารถทำให้มันอยู่ได้นานๆ ด้วยการผ่าครึ่งด้วยมีดซี่หยักได้ จะได้ใช้ครึ่งหนึ่งในการอาบน้ำหนึ่งครั้ง และเก็บอีกครั้งไว้ใช้ครั้งต่อไป ถ้าคุณเลือกที่จะใช้บาธบอมบ์แค่ครึ่งเดียว ให้แน่ใจว่าได้เก็บอีกครึ่งไว้อย่างถูกต้อง ด้วยการห่อไว้ในแรปพลาสติกและเก็บไว้ในที่แห้ง หรือจะเก็บไว้ในภาชนะที่กันลมเข้าได้ อย่างโหลเมสันจาร์ก็ได้ โดยต้องให้บาธบอมบ์แห้ง เพราะความชื้นจะทำให้บาธบอมบ์เกิดฟองฟู่ขึ้นได้ ในเมื่อคุณก็อาบน้ำเอง ก็ต้องทำให้ตัวเองรู้สึกสบายที่สุด เติมน้ำให้ลึกหรือตื้นตามต้องการ และให้อุณหภูมิน้ำไม่ร้อนหรือเย็นเกินไปสำหรับคุณ หลังจากที่เติมน้ำลงอ่างถึงที่ชอบแล้ว ก็ปิดน้ำซะ ทันทีที่บาธบอมบ์ลงไปในน้ำ มันก็จะเริ่มเกิดฟองและฟู่ขึ้นมา เมื่อเวลาผ่านไป บาธบอมบ์ก็จะแตกออกและลาย ซึ่งจะทำให้น้ำมัน เกลือ และเนยที่มีประโยชน์เหล่านั้นได้ไหลลงมาสู่น้ำในอ่าง คุณสามารถลงไปได้ตั้งแต่ตอนที่บาธบอมบ์ยังเกิดฟองฟู่อยู่ หรือจะรอให้มันหยุดก่อนก็ได้ นั่งให้สบาย จะหลับตาและผ่อนคลาย ทำสมาธิ หรืออาบน้ำก็ยังได้ บาธบอมบ์จะละลาย และเติมความหอมจากน้ำมันหอมระเหย เนยและน้ำมันที่ช่วยหล่อเลี้ยงผิว และสิ่งอื่นๆ อย่างกลีบดอกไม้ กากเพชร และสีให้กับน้ำในอ่าง พอผ่านไปสักพัก น้ำก็จะเย็นลงโดยธรรมชาติ เมื่อถึงเวลานั้นก็สามารถออกจากอ่างและระบายน้ำออกได้เลย อย่าอยู่ในน้ำนานเกินไปล่ะ ไม่อย่างนั้นผิวคุณอาจเป็นรอยขรุขระได้! คุณไม่จำเป็นต้องล้างตัวหลังจากที่ใช้บาธบอมบ์หรอก แต่ถ้าหากว่าคุณใช้แบบที่มีสี หรือมีกลิตเตอร์แล้วล่ะก็ ก็ควรที่จะต้องล้างออก โดยให้ระบายน้ำในอ่างออกตามปกติ จากนั้นก็อาบน้ำฝักบัวและล้างน้ำมันกับเนยออกจากผิวของคุณ จะใช้ใยบวบและครีมอาบน้ำด้วยก็ได้ ถ้าต้องการ บาธบอมบ์บางชนิดใช้สีที่อาจเกิดคราบติดอ่างได้ สีพวกนี้จะล้างออกได้ง่ายกว่าขณะที่มันยังเปียกอยู่ ให้ใช้ฟองน้ำหรือแปรงทำความสะอาดอ่างอาบน้ำขัดจุดที่สีหลงเหลืออยู่ ถ้าหากว่ามีกลีบดอกไม้หรือกากเพชรติดในอ่าง คุณก็สามารถหยิบมันออกหรือฉีดน้ำใส่ให้มันไหลลงท่อระบายน้ำไปก็ได้
วางแผนจะใช้บาธบอมบ์ในระยะเวลาอันสั้น. ใช้บาธบอมบ์บรรเทาอาการไซนัส. ใช้บาธบอมบ์เพื่อผ่อนคลายด้วยกลิ่น. สร้างบรรยากาศสปาหรูๆ. ใช้บาธบอมบ์ทำให้อากาศสดชื่น. ตัดสินใจใช้ shower fizzy แทน. เลือกบาธบอมบ์. ลองดูว่าควรห่อบาธบอมบ์ไว้ในผ้าหรือไม่. ผ่าบาธบอมบ์ครึ่งลูก. ปิดจุกระบายน้ำแล้วเติมน้ำลงอ่าง. ใส่บาธบอมบ์ลงไปในน้ำ. ถอดเสื้อผ้าแล้วก้าวลงไปในอ่าง. นั่งพิงอ่าง. ออกจากอ่างเมื่อน้ำเริ่มเย็นและระเหยออก. ล้างตัวด้วยฝักบัว. ทำความสะอาดอ่างอาบน้ำ.
https://www.wikihow.com/Use-a-Bath-Bomb https://www.wikihow.com/Use-a-Bath-Bomb
Finding Other Uses for a Bath Bomb Using a Bath Bomb